ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
8 ก.พ. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย ด้วยปริมาณการซื้อขายที่เบาบาง จากที่อยู่ในช่วงเทศกาลปีใหม่ของจีน ลดความคึกคักของการเข้ามาเก็งกำไร โดย Volume ซื้อขายกระจุกตัวอยู่ในหุ้น CPALL และ BIGC ที่มีปัจจัยเฉพาะตัว สำหรับตลาดเช้า SET บวก 3.91 จุด ปริมาณการซื้อขาย ปริมาณการซื้อขาย 1.2 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มอ่อนตัวลง เรามองว่าด้วยปริมาณการซื้อขายที่เบาบาง และปัจจัยหนุนตลาดทุนยังจำกัด แนะนำเก็งกำไรหุ้นกลุ่มอสังหาฯ โดยเรามองว่าเป็นหุ้นกลุ่มที่เด่นจากที่ยังไม่ปรับตัวขึ้นมาก เมื่อเทียบกับดัชนี นอกจากนั้นยังมีแนวโน้มผลกำไรที่โดดเด่นในช่วงไตรมาส 4/58 และแนะนำเก็งกำไรหุ้นขนาดเล็กที่มีปัจจัยเฉพาะตัวเด่น
 
วิเคราะห์ทางเทคนิค
KCM 
ราคาปิด1.02 บาท
แนวรับ 1.01 บาท          
แนวต้าน  1.10 บาท
แนว cut loss หากราคามีแนวโน้มหลุด 0.99 บาท
กราฟ KCM สร้างแนวขึ้นรอบยาวได้สำเร็จแล้ว โดยปัจจุบันยังเป็นแนวโน้มระยะต้นของการไต่ระดับ  ทั้งนี้ MACD ที่โค้งตัวขึ้นถึง 3 ครั้งและมี โวลุ่มเข้ามาเติมมากขึ้นเรื่อยๆ แสดงว่ามีการซื้อสะสมหุ้นแล้ว ราคาจากนี้ไปจะค่อยๆ ปรับตัวขึ้น แนะนำซื้อตรงนี้ และซื้อเพิ่มเมื่อผ่าน 1.10 บาท
 
เด็กแนว
RP  เคยบอกไปตั้งแต่ช่วงปลายเดือนก่อนแล้วว่า ราคาหุ้นในอนาคตของหุ้นตัวนี้ไม่ใช่ต่ำอย่างนี้แน่ ใครไม่ซื้อเก็บจะเสียของนะ  เด็กแนวมองแล้วว่านี่คือของดีจริงเดี๋ยวก็จะกลับมา ปริมาณโวลุ่มวันนี้เติบโตขึ้นผิดสังเกต นั่นหมายความว่าเม็ดเงินที่เข้ามาซื้อจึงไม่ใช่ระดับธรรมดา 
นักลงทุนไม่ควรรอให้ราคาวิ่งไปแล้วมาไล่เก็บนะด้านธุรกิจนั้น ราชาเฟอร์รี่ เป็นเจ้าของเรือใช้ขนส่งคนและสิ่งของวิ่งแถบเกาะสมุย เกาะพะงัน และกำลังเพิ่มเส้นทางใหม่ มีเรือ 12 ลำ มีท่าเรือของตัวเอง รายได้จากการเก็บค่าขนส่ง รวมทั้งการให้เช่าถือว่าเติบโตมากในช่วงปลายปี เมื่อนักท่องเที่ยวจากจีนเข้ามาทะลักเมืองไทย 
ส่วนช่วงหน้าร้อนก็มักจะเป็นชาวยุโรปไหลเข้ามา บริษัทก็จะดีลกันตั้งแต่รับหน้าสนามบินจนไปส่งถึงเกาะต่างๆ เป็นจุดเด่นสำคัญ และการเพิ่มเรือใหม่ขนาดใหญ่อีก 2 ลำ คาดว่าจะนำส่งเร็วๆ นี้ทำให้รายได้เพิ่มขึ้นกว่า 20% และจากการได้สัมภาษณ์ผู้บริหารก็ทำให้เห็นเลยว่าอนาคตนั้นไปยาวได้สบาย
สรุปผลประกอบการปี 58 ทรงๆ  แม้ราคาน้ำมันลง ราคาตั๋วก็ไม่ได้เพิ่มขึ้นตาม ส่วนปี 59 นี้ การเพิ่มเที่ยวเรือ เพิ่มเส้นทางเรือ และเพิ่มเรือชุดใหม่ จะทำให้กำไรออกมาทุบสถิติ คาดว่าแตะ 100 ล้านบาทได้สบาย ให้เป้าหมายพื้นฐานที่ 11.80 บาท
กราฟ RP กำลังทำบันไดของการดีดตัวขั้นที่ 2 ซึ่งจะมีเป้าหมายแนวต้านที่ 8.50 บาท โวลุ่มเข้ามาแอบสะสมช้าๆ แต่มั่นคง หากผ่าน 8.50 ไปได้ จะวิ่งยาว ไม่ลงแล้ว เป็นอิทธิพลจากการเกิด Divergece ใน MACD นั่นเอง แนะนำซื้อสะสม